**ต้นตะวัน ตันติเวชกุล** (เกิด 7 พฤศจิกายน พ.ศ. 2543) ชื่อเล่น **ตู** เป็นนักแสดงและนางแบบชาวไทย เป็นน้องสาวแท้ ๆ ของนักแสดงวัยรุ่นและมือกีตาร์วง **mints** ต้นหน ตันติเวชกุล มีชื่อเสียงจากการรับบท "กอหญ้า" จากซีรีส์เรื่อง *F4 Thailand: หัวใจรักสี่ดวงดาว* (2564)​ ซึ่งทำให้เธอได้รับการยอมรับในระดับนานาชาติ เธอได้รับรางวัล '2022 Best Actress of the Year' สองครั้ง

ประวัติ
-------

ต้นตะวัน ตันติเวชกุล ชื่อเล่น ตู เกิดเมื่อวันที่ 7 พฤศจิกายน 2543 เป็นนักแสดงและนางแบบชาวไทย เกิดที่ กรุงเทพมหานคร ประเทศไทย เป็นน้องสาวคนเล็กของครอบครัว มีพี่ชาย 1 คน เป็นบุตรีรองศาสตราจารย์ ดร.นภวรรณ ตันติเวชกุล 

### การศึกษา

จบการศึกษาระดับประถมจาก โรงเรียนสาธิตมหาวิทยาลัยศรีนครินทรวิโรฒ ประสานมิตร จบการศึกษาระดับมัธยมจาก โรงเรียนสาธิตจุฬาลงกรณ์มหาวิทยาลัย ในช่วงที่เธอเรียนระดับมัธยมเคยเป็นนักกีฬาวอลเลย์บอลของโรงเรียน เป็นเชียร์ลีดเดอร์ในงานสาธิตสามัคคี เป็นประธานชมรมติ่งเกาหลี ปัจจุบันกำลังศึกษาอยู่ที่ คณะทันตแพทยศาสตร์ จุฬาลงกรณ์มหาวิทยาลัย 

### เข้าสู่วงการ

**ตู ต้นตะวัน** เป็นน้องสาวแท้ๆของ **ตน ต้นหน** นักแสดงวัยรุ่นและเป็นมือกีตาร์วง **mints** ทำให้ตูได้ทำความรู้จักวงการนี้ตั้งแต่เด็กแม้จะไม่ได้ก้าวเข้ามาอย่างเต็มตัว ทั้งการทำงานถ่ายแบบลงไอจี หรือการได้แสดงมิวสิกวิดีโอ ตูเคยไปเรียนแอ็กติ้งกับพี่ชายสมัยที่พี่เข้านาดาว ตอนนั้นตูน่าจะอยู่ประมาณ ม.1 ส่วนพี่ก็เล่น ‘Suck Seed ห่วยขั้นเทพ' ทำให้ชอบการแสดงมาตั้งแต่เด็ก แต่ไม่ได้มีความคิดที่อยากจะเป็นนักแสดงหรืออะไร พอขึ้นมัธยมปลาย ก็มีเป้าหมายชัดเจนมากขึ้นอยากเป็นทันตแพทย์ 

งานแสดงแรกเลยคือมิวสิกวิดีโอเพลง ‘เหนื่อยใจ’ ของ**อิงค์-วรันธร** ที่เล่นกับ **บิวกิ้น พุฒิพงศ์** เรียกว่าได้แสดงจริงๆ หลังจากเรียนแอ็กติ้ง จนกระทั่งมีซีรีส์เรื่อง **F4 THAILAND** ทีมงานติดต่อมารอบหนึ่งตอนที่ประกาศว่าจะมีเรื่องนี้ ตอนนั้นอยู่ ม.6 ก็ยังไม่ได้สนใจ จากนั้นทีมงานก็ติดต่อมาอีกรอบ ตอนนั้นพร้อมทุกอย่าง สอบติดมหาวิทยาลัยแล้ว ดูแลตัวเองได้ก็เลยไปลองแคสต์ดู

**ตู ต้นตะวัน** เป็นนักแสดงในสังกัดค่าย GMMTV มีผลงานการแสดงซีรีส์เรื่องแรกคือ F4 Thailand: หัวใจรักสี่ดวงดาว ประกบคู่กับ 4 หนุ่มสุดหล่อขวัญใจสาว ๆ ทั่วทั้งประเทศ อาทิ ไบร์ท วชิรวิชญ์, วิน เมธวิน, ดิว จิรวรรตน์ และ นานิ หิรัญกฤษฎิ์ โดยเรื่องนี้ ตู ต้นตะวัน ขึ้นแท่นเป็นนางเอกครั้งแรก รับบทเป็น กอหญ้า

ผลงานการแสดง
------------

### ซีรีส์

| ปี | เรื่อง | บทบาท | ออกอากาศ |
| --- | --- | --- | --- |
| 2564 |  *F4 Thailand : Boys Over Flowersl* | กอหญ้า | GMM 25 |
| 2565 | *MAGIC OF ZERO ตอน Zero in The Moonlight* | มากิ |
| *หนังรักเรื่องที่แล้ว 10 Years Ticket​* | ของขวัญ |
| 2566 | *Midnight Museum พิพิธภัณฑ์รัตติกาล​* | บี |
|

### ภาพยนตร์

| ปี | เรื่อง | บทบาท | บริษัทผู้สร้าง |
| --- | --- | --- | --- |
| 2567 | หลานม่า​ | มุ่ย | GDH |

### มิวสิกวิดีโอ

| ปี | เพลง | ศิลปิน​ |
| --- | --- | --- |
| 2563 | เหนื่อยใจ | วรันธร เปานิล |
| 2566 | ตอนเธอหลับ (WHEN YOU SLEEP) | mints |
| I DO: A Love Story in Bangkok | (G)I-dle |

### การแสดงสด

* Shooting Star Concert (Union Hall, Union Mall) (แขกรับเชิญวชิรวิชญ์ ชีวอารี)
* Beluca Concert​ (แขกรับเชิญ)
* Nanon born to เบียว Concert (แขกรับเชิญ)​

รางวัล
------

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2565 | Kazz Awards 2022 | Rising Female of The Year | ได้รับรางวัล |  |
| Best Scene | เสนอชื่อเข้าชิง |  F4 Thailand : Boys Over Flowersl |
| รางวัลมณีเมขลา ประจำปี 2565 | ดาราดาวรุ่งหญิงดีเด่น | ได้รับรางวัล |
| Mint Awards 2022 | Series of 2022 | ได้รับรางวัล |
| HOWE AWARDS 2022 | HOWE SHINING ACTRESS AWARD | ได้รับรางวัล |  |
| GQ Men of the Year Awards 2022 | NEW FACE OF THE YEAR | ได้รับรางวัล |  F4 Thailand : Boys Over Flowersl |
| 2567 | 28th Asian Television Awards | Best Actress in a Leading Role | ได้รับรางวัล | หนังรักเรื่องที่แล้ว 10 Years Ticket |
| KAZZ AWARDS 2024 | Popular Female Teenage Award | เสนอชื่อเข้าชิง​ |  |

อ้างอิง
-------

1. ↑  "เปิดประวัติ ตู ต้นตะวัน หรือ กอหญ้า จากซีรีย์เรื่อง F4 Thailand". คลังข้อมูลเก่าเก็บจากแหล่งเดิมเมื่อ 2023-03-31. สืบค้นเมื่อ 2023-03-31.
2. ↑  "ประวัติ "ตู ต้นตะวัน" สาวสวยสุดเก่ง จากรั้ว ทันตะ จุฬาฯ".
3. ↑  "ประวัติ ตู ต้นตะวัน ตันติเวชกุล".
4. ↑  ""ตู-ต้นตะวัน"อินบท "กอหญ้า"ได้เรียนรู้แง่คิดการใช้ชีวิตผ่านตัวละคร".
5. ↑  "เปิดตัวนักแสดง "F4 THAILAND" "ไบร์ท-วิน-นานิ-ดิว" ประกบนางเอกนิวเจน "ตู ต้นตะวัน"".